Valga Vallavalitsuse erakorraline istung 12.11.2018

Valga Vallavalitsuse erakorralisel istungil, mis toimus 12. novembril 2018 **otsustati:**

**kinnitada**

avaliku ürituse loa taotluse vorm;

kultuuritööga ja kogukonna arendamisega tegelevate mittetulundusühenduste projektitaotluste hindamismetoodika;

kogukonna arendamise projektitoetuste maksimaalne toetussumma tähtajaga 20. november 2018 esitatud taotlustele 800 eurot;

kultuuritööga ja kogukonna arendamisega tegelevate mittetulundusühenduste toetuste taotlus- ja aruandevormid;

Valga valla 2019 aasta eelarve koostamise ajakava.

**teha muudatus**

Valga Vallavolikogu 25.05.2018 otsusega nr 62 kinnitatud Valga Vallavalitsuse struktuuris ja teenistujate koosseisus. Moodustada rahandusteenistuse koosseisus oleva raamatupidaja ametikoha (koormus 1,0) asemele finantsjuhi ametikoht koormusega 1,0. Valga Vallavalitsusel kuulutada välja avalik konkurss  finantsjuhi ametikohale.

**tunnistada kehtetuks**

Valga Vallavalitsuse 11. oktoobri 2018 korraldus nr 368 „Raha eraldamine projektide omaosaluse realt“ Valga Ukraina Seltsile „Kalyna“, arvestades nende esitatud avaldust.

**maksta**

SA Taheva Sanatooriumi nõukogu liikmetele tasu alates 1. novembrist 2018 järgmiselt: nõukogu esimees 150 eurot kuus; nõukogu liige 100 eurot kuus, tingimusel, et nõukogu koosolek toimub vähemalt üks kord ühes kalendrikuus ja nõukogu liige võtab osa vähemalt ühel koosolekul kalendrikuus. Tasu makstakse SA Taheva Sanatooriumi eelarvest.

**eraldada reservfondist**

MTÜ Liivimaa Noorteorkestrile Sangastes 26.-28. oktoobrini 2018 toimunud sügiskooli Valga valla 26 liikme omaosaluse osaliseks toetamiseks 650 eurot.

Valga Saalihoki klubile toetuseks 1000 eurot.